Nordre Aker prosti

Nordre Aker prosti er eit tenestedistrikt i Oslo bispedømme i Den norske kyrkja. Det er eitt av dei fem prostia som dekkjer Oslo kommune. Prosten har sete på Torshov. 

 Historie 
Prostiet vart oppretta i 1984, under namnet Torshov prosti. Området høyrde før det under Oslo Domprosti. Namnet vart endra frå Torshov til Nordre Aker i 1994. Frå skipinga femnde prostiet prestegjelda Grefsen, Lilleborg, Paulus, Sagene, Sofienberg, Tonsen og Torshov. I 2011 vart sokna Hasle og Sinsen overført til prostiet, medan Grefsen vart ført frå prostiet til Vestre Aker prosti og Tonsen til Østre Aker prosti.

 Sokn 
Prostiet er inndelt i sokn. Soknet er grunneininga i Den norske kyrkja.	Dei som arbeider i kyrkja er anten tilsette av soknet gjennom Oslo kyrkjeleg fellesråd, eller dei er tilsette i prostiet.  Dei fleste prestane er tilsette i prostiet, og har tenesta si knytt til eitt eller fleire sokn.

 Sokn  Kyrkje  Kyrkjeleg fellesrådHasle sokn Hasle kyrkje Oslo Paulus og Sofienberg sokn Paulus kyrkjeSofienberg kyrkje Oslo Sagene og Iladalen sokn Sagene kyrkjeIladalen kyrkje Oslo Sinsen sokn Sinsen kyrkje Oslo Torshov og Lilleborg sokn Torshov kyrkjeLilleborg kyrkje Oslo 

Prestegjeld	
Prestetenesta var tidlegare organisert lokalt gjennom prestegjeld. Ordninga vart fasa ut frå 2004. Før utfasinga hadde Nordre Aker prosti desse prestegjelda:	

Sofienberg prestegjeld med				
Sofienberg sokn				

Torshov prestegjeld med
Torshov sokn

Tonsen prestegjeld med
Tonsen sokn

Paulus prestegjeld med
Paulus sokn

Lilleborg prestegjeld med
Lilleborg sokn

Sagene prestegjeld med
Sagene sokn
Iladalen sokn

Grefsen prestegjeld med
Grefsen sokn

Sjå òg		
 Kyrkjer i Noreg etter kommune
 Kyrkjer i Noreg etter prosti
 Prosti i Den norske kyrkja

 Referansar 

 Bakgrunnsstoff 		
Om Nordre Aker prosti på nettstaden til Den norske kyrkja		

Kategori:Oslo bispedømme
Kategori:Prosti i Noreg
Kategori:Skipingar i 1984